ראובן אברג'ל

רוברט ראובן אברג'יל (נולד ב-26 בדצמבר 1942) הוא פעיל חברתי, ממקימי וממנהיגי תנועת המחאה הפנתרים השחורים.

קורות חייו
אברג'יל נולד בעיר רבאט, בירת מרוקו. בשנת 1948 היגר עם משפחתו לצרפת. בשנת 1950 עלה עם משפחתו לישראל, לשכונת מוסררה שבירושלים. בנעוריו, התחנך אברג'יל כילד-חוץ בחברת הנוער בקיבוץ משמר הנגב. בשנת 1971, נמנה עם מקימי תנועת הפנתרים השחורים, ותוך זמן קצר הפך לדמות מובילה בה. הוא השתתף במפגשי תיאום של התנועה עם המשטרה ובאפריל 1971, השתתף בפגישה של ראשי התנועה עם ראש הממשלה, גולדה מאיר. דירתו של אברג'יל שימשה למפגשים של הפנתרים השחורים. ביוני 1971, נשרפה דירתו והיא שופצה בסיוע עיריית ירושלים, שנעשה, על פי דיווחים בעיתונות שהוכחשו בידי העירייה, בעקבות לחץ של הפנתרים השחורים. באוגוסט 1971, נעצר אברג'יל עם פעילים אחרים על ניסיון גניבה של דלק ממכלית.

בשנת 1972 למד אברג'יל במכון וינגייט, בקורס רכזי ספורט שהוצע לפעילים של הפנתרים השחורים. לאחר הקורס עבד כרכז ספורט בירושלים. בשנת 1973, נמנה לפעול עם קבוצת פעילי המחאה, שפרשה מתנועת הפנתרים השחורים שהובלה בידי שלום כהן. בראשית 1975, יצא עם משלחת של הפנתרים השחורים לצרפת.

בראשית 1976 נעצר אברג'יל עם אחיו, בעקבות חקירה של חבר הכנסת אהוד אולמרט ותלונות של חבריו בפנתרים השחורים שטענו שהוא משליט טרור בשכונת מוסררה, סוחר בסמים ומדיח בני נוער. אברג'יל הועמד לדין יחד עם אחרים ממשפחתו, שנדונו לתקופות מאסר ארוכות, אך הוא זוכה מחמת הספק. בשנות השמונים של המאה העשרים היה אברג'יל מכור לסמים קשים , בעקבות אותו משפט והמעצר הקשה שהיה לו אחריו, אך נגמל. מאוחר יותר, החל להיות פעיל בארגוני שמאל שונים ובתנועות מאבק שונות, שבחלקן הוא פעיל עד היום, כמו הקשת הדמוקרטית המזרחית. הוא בלט בפעילותו במאבק המחאה הקשור ב"עמק הצבאים". 

כיום עוסק אברג'ל בעריכת סיורים בשכונת מוסררה, וממשיך במאבקים פוליטיים וחברתיים, בעיקר באמצעות המרכז לאינפורמציה אלטרנטיבית ותראבוט.

מתגורר כיום בירושלים ובאשדוד, אב לשלושה ילדים, מהם גם נכדים ונינים.

ספרים
 ראובן אברג'ל כתב מאמר על השבר הצפון אפריקאי בספר קולות מזרחיים: לקראת שיח מזרחי חדש על החברה והתרבות הישראלית הספר - כתיבת מאמר באסופה - קשת של דעות הקשת הדמוקרטית המזרחית - ובכתבי עת שונים
 הספר פנתר שחור נכתב ביחד עם הסופרת תמר ורטה זהבי. יצא לאור בשנת 2020.

סרטי תעודה

ראובן אברג'ל השתתף במספר סרטי תעודה כמו "רוח קדים".
בעקבות "רוח קדים חלק א" ציטוט מביקורת שכתבה אורלי מלמד "מששת הנרטיבים האישיים, עולה נרטיב על, המציג את העלייה המרוקאית כקורבן מדוכא של האליטה האשכנזית השמאלנית". "ההסברים למצבם של המרוקאים נעים מ"תאוריית קונספירציה" שהייתה כאן יד מכוונת של האליטה האשכנזית ציונית בהנהגת בן-גוריון, להעלות את המרוקאים ולהפוך אותם לחוטבי עצים ולשואבי מים, באמצעות סלקציה, דיכוי מכוון ואלים של זהותם התרבותית הייחודית, דיכוי כבודם העצמי, הפניית ילדיהם למסלולי לימוד טכנולוגיים ולעבודות כפיים, הפנייתם לאזורי פריפריה שוממים שאין בהם אפשרויות תעסוקה ולימוד, ביתוק והרס התא המשפחתי באמצעות הפרדת הצעירים והחזקים מהזקנים, החולים והמוגבלים (בין אם בשלב העלייה, ובין אם מאוחר יותר באמצעות שליחת הילדים לפנימיות ולקיבוצים כילדי חוץ בישראל). בהסבר זה מחזיקים ראובן אברג'ל ועובד אבוטבול. הסבר פחות קונספירטיבי, המגדיר את השתלשלות האירועים כטרגדיה הנובעת מפער תרבותי, מתרבות התקופה ומרוח התקופה, מספקים שלמה בן עמי ואריה דרעי". - השתתף בסדרת הטלוויזיה עמוד האש (בערוץ הראשון) בפרק תקומה. - זמן שאול הבמאי שאול ביבי. - סרטי דוקו על הפנתרים השחורים. - סרטים קצרים בבתי ספר לתקשורת (עבודות סטודנטיאליות).ועוד.

תפקידים

להלן רשימה חלקית של תפקידים בהם כיהן או מכהן ראובן אברג'ל:

יו"ר הפנתרים השחורים מיוני 1971 עד תום פעילות התנועה כארגון.

חבר ועדת ראש הממשלה לנוער וצעירים. 1972-1976.

מנהל מרכז חינוך גופני לנערים במוסררה 1973-1976.

מנהל מרכז טיפול בנפגעי סמים בירושלים 1990-1993.

שותף לייסוד והקמת כפר הגמילה זוהרים במטה השכונות 1992-1995.

חבר הנהלת מתנ"ס מוסררה ירושלים 1995-2004 ויו"ר ועדת החינוך.

חבר ועדות ציבוריות בתחום החינוך בירושלים 1990-2002.

מדריך חבורות רחוב ביחידה לקידום נוער וצעירים 1997-2002.

נשיא הכבוד של תנועת האוהלים 1999.

יו"ר וחבר מזכירות הקשת הדמוקרטית המזרחית, חבר בקשת משנת 1999 ועד היום.

חבר הנהלת ארגון הגג לזכויות הדיור. ועוד

קישורים חיצוניים

 הספר פנתר שחור, סיפור חייו של ראובן אברג'ל, מאת תמר ורטה-זהבי, הוצאת הקיבוץ המאוחד 2020
 מאמרי ראובן אברג'ל, באתר "העוקץ"
 ראובן אברג'יל מספר על דרכו ועל התחלת הפנתרים השחורים, באתר התחברות-תראבוט, 25 בפברואר 2010
 ראובן אברג'ל ביוגרפיה. אתר מאהל נודד
 תמליל השיחה בין הפנתרים השחורים וגולדה מאיר
 ראובן אברג'ל, דבר הפנתרים, מאהל נודד
 
 ראובן אברג'ל, מאבק הפנתרים השחורים ועד היום 2004, מאהל נודד
 
 
 מהארכיון של ראובן אברג'ל

הערות שוליים

פעילים חברתיים ישראלים
הפנתרים השחורים
עולים לאחר קום המדינה: 1948–1950
ישראלים ילידי מרוקו
משמר הנגב: אישים
אשדוד: אישים
פעילי הקשת הדמוקרטית המזרחית
ישראלים שנולדו ב-1943